“พชร อารยะการกุล” ยันผลงาน BBIK แกร่ง ลั่นกลองเชื่อมโยงตลาดโลก!
“พชร อารยะการกุล” ลั่นกลองเชื่อมโยงตลาดโลก เพื่อหาขีดความสามารถใหม่ๆที่มาจากต่างประเทศ ย้ำ BBIK ผลงานคือจุดแข็งความสำเร็จ
“พชร อารยะการกุล” ลั่นกลองเชื่อมโยงตลาดโลก เพื่อหาขีดความสามารถใหม่ๆที่มาจากต่างประเทศ ย้ำ "BBIK" ผลงานคือจุดแข็งความสำเร็จ
26 มิ.ย. 2565

นายพชร อารยะการกุล ประธานเจ้าหน้าที่บริหาร บริษัท บลูบิค กรุ๊ป จำกัด (มหาชน) หรือ BBIK เปิดเผยในงาน Battle Strategy แผนฝ่าวิกฤติ พิชิตสงคราม EPISODE IV: STARTUP SME TO MEGATREND งานสัมมนาออนไลน์รูปแบบ Virtual LIVE แห่งปีที่ หนังสือพิมพ์ข่าวหุ้นธุรกิจ ร่วมกับ ธนาคารไทยพาณิชย์ (SCB) เมื่อวันที่ 24 มิ.ย.65 ว่า ช่วงแรกที่ก่อตั้งบริษัทนั้น เริ่มเห็นช่องทาง Project Digital Transformation คือการนำเรื่องของเทคโนโลยีกับธุรกิจมารวมกัน โดยตอนนั้นมีแนวโน้มของมาร์เก็ตแคปที่กำลังเติบโต ทำให้เราและเพื่อนๆที่ร่วมกันก่อตั้งที่มาจากหลากหลายสาขาวิชาชีพร่วมกันเดินหน้าพัฒนาบริษัทฯ นี้
โดยเริ่มแรกการก่อตั้งบริษัทฯ จนถึงปีที่ 5 บริษัทฯ มีพนักงานเพียง 5-10 คน ถัดมา 2-3 ปี มีเพิ่มขึ้นเป็น 100 คน ซึ่งทั้งหมดเกิดจากการติดต่อของลูกค้าที่เข้ามาเพื่อใช้บริการของบริษัทฯ ทำให้รู้ว่านี่คือจุด Tipping point ของบริษัทฯ
สำหรับเบื้องต้นที่เป็น STARTUP ตอนนั้นบริษัทฯ ยังมีเงินทุนที่น้อย และเรื่องความเชื่อมั่นที่บริษัทฯ กำลังจะเดินไป ถือเป็นความท้าทาย จน 8 ปีผ่านมา บริษัทฯ ได้เข้าตลาดหลักทรัพย์และผ่านโลกที่เป็น STARTUP มาทุกรูปแบบ จากบริษัทที่ไม่มีอะไรเลย จนกลายเป็นบริษัทที่มีการเติบโตปีละ 70-100% มาตลอดในช่วง 5 ปีที่ผ่านมา
ทั้งนี้จุดแข็งที่ดึงดูดให้ลูกค้าหรือผู้ลงทุนเข้ามาหาและลงทุนกับบริษัทฯ คือ “ผลงาน” ที่จะเป็นตัวพิสูจน์ แม้ช่วงแรกจะไม่ค่อยมีคนรู้จัก แต่พอผลงานออกมาก็จะเห็นเนื้องานและผลการสร้างที่มากขึ้น ซึ่งผลงานของบริษัทฯ ตรงนี้ไม่ได้ดึงดูดแค่ลูกค้าที่จะมาใช้บริการ แต่ในระหว่างทางยังดึงเอาผู้ร่วมงานที่เป็นบุคลากรใหม่ๆที่มีความเชื่อมั่นในบริษัทฯ เข้ามาเสริมความแข็งแรงให้กับองค์กรอีกด้วย
อย่างไรก็ตามทุก STARTUP กว่าจะสร้างผลงานให้เป็นที่ประจักษ์ได้ต้องใช้เวลา จนถึงจุดหนึ่งที่จะมีจุดที่ไปถึง Tipping point ของตัว S Curve ซึ่ง Products ของบริษัทฯ คือ การบริการที่จะเข้าไปช่วยองค์กรขนาดใหญ่ ในการทำTransformation
สำหรับการเข้าจดทะเบียนในตลาดหลักทรัพย์ ไม่ใช่แค่ได้เงินระดมทุน แต่ยังได้โอกาสที่ทางธุรกิจ และได้ความยั่งยืน รวมถึงยังจูงใจบุคคลกรให้อยู่ทำงานกับบริษัท เพราะถือเป็นความเสี่ยงของทุกองค์กร
โดยปัจจุบันบริษัทฯ พร้อมจะก้าวไปสู่การเชื่อมโยงกับตลาดโลก ไม่ได้มองแค่ตลาดเมืองไทย และยังมองที่จะหาขีดความสามารถใหม่ๆที่มาจากต่างประเทศ โดยบริษัทฯ ไม่ตั้งบริษัทย่อยที่ประเทศอินเดีย และจะเปลี่ยนให้เป็น Global Company